Up-563/02
Datum: 2002-12-13T00:00:00.000+01:00
ecli: ECLI:SI:USRS:2002:Up.563.02
vrsta: posamični akt
zadeva: ustavna pritožba
objavljeno: Neobjavljeno | 13.12.2002
dokument: US21928
akt: Ustavna pritožba A. A. zoper sklep Okrožnega sodišča v Mariboru št. Ks 601/2002 z dne 4. 9. 2002 v zvezi s sklepom istega sodišča št. K 120/2002 z dne 30. 8. 2002
resitev: zavrženje
izrek: Ustavna pritožba A. A. zoper sklep Okrožnega sodišča v Mariboru št. Ks 601/2002 z dne 4. 9. 2002 v zvezi s sklepom istega sodišča št. K 120/2002 z dne 30. 8. 2002 se zavrže.
stavek: Ker pritožnik ni tisti, ki bi mu bila z izpodbijanim aktom kršena človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba.Zato je njegovo ustavno pritožbo zavrglo.
odlocitev: sklep
geslo: Neupravičena oseba kot vlagatelj ustavne pritožbe.
podlaga: Zakon o Ustavnem sodišču (ZUstS), 51., 3. al. 1. odst. 55. čl.
datum_vloge: 2002-09-11T22:00:00.000Z
datum_odlocitve: 2002-12-12T23:00:00.000Z

# Up-563/02-6

13. 12. 2002

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 28. novembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sklep Okrožnega sodišča v Mariboru št. Ks 601/2002 z dne 4. 9. 2002 v zvezi s sklepom istega sodišča št. K 120/2002 z dne 30. 8. 2002 se zavrže.**

## OBRAZLOŽITEV

### A.

Odvetnik A. A. je dne 12. 9. 2002 v imenu B. B. vložil ustavno pritožbo zoper sklepa, navedena v izreku. Ustavni pritožbi je priložil sklep, s katerim ji je bil postavljen za zagovornika po uradni dolžnosti v kazenskem postopku.

### B.

Ker predloženo pooblastilo ni bilo ustrezno, je Ustavno sodišče vlagatelja pozvalo, naj predloži posebno in novo pooblastilo, ki bo v skladu s 6. členom Zakona o Ustavnem sodišču (v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) dano za zastopanje v postopku pred Ustavnim sodiščem. Opozorilo ga je tudi na posledice, če v postavljenem roku ne bo predložil ustreznega pooblastila.

Odvetnik je poziv Ustavnega sodišča prejel dne 15. 10. 2002, vendar zahtevanega pooblastila za zastopanje v postopku pred Ustavnim sodiščem ni predložil. Ker pritožnik ni tisti, ki bi mu bila z izpodbijanim aktom kršena človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba. Zato je njegovo ustavno pritožbo zavrglo.

### C.

Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02)v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer